ৰাজ্যত বন্যহস্তী আৰু মানুহৰ সংঘাত অব্যাহত থকাৰ সময়তে কলিয়াবৰৰ ৰেকাপাহাৰ আৰু দিজু সংৰক্ষিত বনাঞ্চলৰ মাজেৰে যোৱা কেলিডেন চাহ বাগিচা আৰু সৰিয়হবাৰী সংযোগী গ্ৰাম্য পথত মঙলবাৰে নিশা প্রায় ৮ বজাত হাতী মানুহৰ সংঘাত ঘটে ।
উল্লেখযোগ্য যে মটৰচাইকেলেৰে চম্পক তাছা আৰু মনিকুন ইছলাম নামৰ দুই যুৱকে কেলিডেন চাহ বাগিচাৰ পৰা সৰিয়হবাৰী অভিমুখে গৈ থকাৰ সময়তে চাৰি-পাঁচজনীয়া এটা বন্যহস্তীৰ জাকৰ সৈতে সন্মুখীন হয়।
দিজু সংৰক্ষিত বনাঞ্চলৰ পৰা উলাই আহি পথটোৰ দাঁতিত অৱস্থান কৰি থকা হাতীৰ জাকটোৰ আক্ৰমণত দুয়ো যুৱক মটৰচাইকেলেৰে সৈতে বাগৰি পৰে। ফলত দুয়ো জন যুৱক গুৰুতৰভাৱে আহত হয়।
অৱশ্যে যুৱক দুজনে হাতীৰ জাকটোৰ পৰা কোনোমতে নিজৰ প্ৰাণ বচাবলৈ সক্ষম হয়।
ইফালে হাতীৰ আক্ৰমণত গুৰুতৰভাৱে আহত দুই যুৱক ক্ৰমে চম্পক তাছা আৰু মনিকুন ইছলামক বন বিভাগৰ লোকে ততাতৈয়াকৈ জখলাবন্ধা চিকিৎসালয়ত ভৰ্তি কৰাই।
আনহাতে আহত দুয়োকে জখলাবন্ধা চিকিৎসালয়ত প্ৰাৰ্থমিক চিকিৎসা প্ৰদান কৰি উন্নত চিকিৎসাৰ বাবে নগাঁৱলৈ প্ৰেৰণ কৰা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
